曾鈺成

曾鈺成，係香港政黨民主建港協進聯盟嘅創黨主席，廣東廣州出世，祖籍廣東順德，曾經做過香港行政會議非官守成員、香港立法會議員，同左派學校培僑中學校長、校監。佢曾經協助訓練香港學生參與國際數學奧林匹克。佢同程介南、譚耀宗、陳婉嫻有「民建聯四大天王」之稱。

生平 
曾鈺成早年響聖保羅書院就讀，之後升讀香港大學數學系，重以一等榮譽畢業。之後佢到培僑中學任教數學，後來更成為校長。

政途 
1995年第4屆香港立法局選舉，佢同民協嘅廖成利爭逐立法會議席，由於佢被揭發老婆已獲得外國居留權，被指對九七後嘅香港缺乏信心，最後畀廖成利擊敗。

九七回歸前後，佢出任臨時立法會議員、香港特別行政區第一屆政府推選委員會委員。

1998年第1屆香港立法會選舉，佢帶頭領軍出戰九龍西選區，為民建聯響九龍西奪得一席，而佢重係民建聯深水埗支部第一任主席。

前行政長官董建華針對政府響立法會缺乏有力而真正嘅支持，所以響董連任後改組政府，將個別親政府政黨嘅黨領導人委任做行政會議成員，為政府發揮「箍票」作用，於是曾鈺成以民建聯主席身份加入行政會議，成為非官守成員。2003年，民建聯大力支持香港基本法第23條儘快立法。七一遊行之後，民建聯響第2屆香港區議會選舉失利，佢表示要為敗選負責而自動辭去主席職務，由馬力接任。但係佢仍然做行政會議成員。

響2004年香港立法會選舉九龍西選區以曾鈺成為首嘅名單得票最多。響哩次選舉，曾鈺成嘅民建聯名單得到61,770票，佔九龍西所有有效選票嘅27.13%，比第二名嘅民主黨名單多出1,232票。

2008、2012年轉戰香港島選區，結果佢都順利冧莊，直到2016年正式唔再尋求冧莊。

個人榮譽

勳銜 
 太平紳士
 金紫荊星章
 大紫荊勳章

榮譽博士 
 香港城市大學榮譽法學博士
 香港公開大學榮譽社會科學博士

屋企 
曾鈺成有一弟一妹：
 細佬曾德成係前香港大公報副社長、港區全國人大代表同中央政策組顧問，前任民政事務局局長。
 細妹曾勵予

攷

創會會員 | Founding members，民建聯
 顧問 | Advisors，民建聯

前香港立法會議員
香港民建聯黨員
香港民建聯主席
類:香港中學校長
香港大學舊生
香港都會大學榮譽博士
香港城市大學榮譽博士
類:廣州人
類:祖籍順德
鈺成